Onsøy prestegjeld

Onsøy prestegjeld (Onsø prestegjeld) var et prestegjeld tilhørende fra 1816 Vestre Borgesyssel prosti og fra 1973  Fredrikstad domprosti, i Borg bispedømme i Den norske kirke. Det omfattet tidligere Onsøy kommune i Østfold fylke, og hovedkirken var Onsøy kirke.

Onsøy prestegjeld og dets sogn er nå en del av Fredrikstad kirkelige fellesråd underlagt Fredrikstad domprosti.

Historikk

Óðinsey sókn (norrønt) har sin opprinnelse fra kristningen av landet, Den opprinnelige romanske steinkirken, Odinseyjar kirkja, antatt å være fra 1200-tallet hadde rektangulært skip og smalere, rektangulært kor samt et vesttårn, stod på gården Kolberg nordre, derav også omtalt som Kolbergs kirkja. I 1877 ble denne erstattet av en teglkirke reist på samme sted. Onsøy prestegård ligger en drøy kilometer nordøst for kirken.

Kirken er omtalt i Biskop Eysteins jordebok fra 1397 som Kolbergs kirkja, og sognet oppført i Skattematrikkelen 1647 som Onnsøe sougen i Onnsøe lehn.

Nyere tid 

Onsøy prestegjeld dannet grunnlaget for Onsøy formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Menigheter
Prestegjeldet hadde ved sin avvikling følgende menigheter:
 Onsøy
 Gressvik

Referanser

Fredrikstads historie
Religion i Østfold
Prestegjeld i Borg bispedømme